“INTC” izmanto ar mērķi apzīmēt kopējo klienta kontu ieguldījumu brokeru sabiedrībā, lai ziņotu par pārvedumu no minētā konta vai uz to un attiecīgi ar to saistītu piešķiršanu atsevišķajam(-iem) klientam(-iem) no šā konta vai uz to.

16.

Pārdevēja identifikācijas kods

Kods, ko izmanto, lai identificētu personu, kas atbrīvojas no finanšu instrumenta. Ja persona, kas atbrīvojas no finanšu instrumenta, ir juridiska persona, izmanto personas, kas atbrīvojas no finanšu instrumenta, LEI kodu. Ja persona, kas atbrīvojas no finanšu instrumenta, nav juridiska persona, izmanto 6. pantā norādīto identifikatoru. Ja darījums ir izpildīts tādā tirdzniecības vietā vai organizētā tirdzniecības platformā ārpus Savienības, kas izmanto CCP, un ja personas, kas atbrīvojas no finanšu instrumenta, identitāte netiek izpausta, izmanto CCP LEI kodu. Ja darījums ir izpildīts tādā tirdzniecības vietā vai organizētā tirdzniecības platformā ārpus Savienības, kas neizmanto CCP, un ja personas, kas atbrīvojas no finanšu instrumenta, identitāte netiek izpausta, izmanto tirdzniecības vietas vai organizētās tirdzniecības platformas ārpus Savienības MIC kodu. Ja persona, kas atbrīvojas no finanšu instrumenta, ir ieguldījumu brokeru sabiedrība, kas darbojas kā SI, izmanto SI LEI kodu. “INTC” izmanto, lai apzīmētu kopējo klienta kontu ieguldījumu brokeru sabiedrībā, lai ziņotu par pārvedumu no minētā konta vai uz to un attiecīgi ar to saistītu piešķiršanu atsevišķajam(-iem) klientam(-iem) no šā konta vai uz to. Iespējas līgumu un mijmaiņas iespējas līgumu gadījumā pircējs ir darījuma partneris, kam ir tiesības izmantot iespēju, un pārdevējs ir darījuma partneris, kurš pārdod iespēju un saņem prēmiju. Tādu regulētā tirgū tirgotu nākotnes līgumu un regulētā tirgū netirgotu nākotnes līgumu gadījumā, kas nav regulētā tirgū tirgoti nākotnes līgumi un regulētā tirgū netirgoti nākotnes līgumi, kuri attiecas uz valūtām, pircējs ir darījuma partneris, kas pērk instrumentu, un pārdevējs ir darījuma partneris, kurš pārdod instrumentu. Tādu mijmaiņas līgumu gadījumā, kas saistīti ar vērtspapīriem, pircējs ir darījuma partneris, kurš saņem pamatā esošā vērtspapīra cenu svārstību risku un saņem nodrošinājuma summu. Pārdevējs ir darījuma partneris, kas maksā nodrošinājuma summu. Tādu mijmaiņas līgumu gadījumā, kas saistīti ar procentu likmēm vai inflācijas indeksiem, pircējs ir darījuma partneris, kurš maksā fiksētu likmi. Pārdevējs ir darījuma partneris, kas saņem fiksēto likmi. Bāzes mijmaiņas līgumu gadījumā (mijmaiņas līgumi, kurā mainīga procentu likme tiek apmainīta pret mainīgu procentu likmi) pircējs ir darījuma partneris, kurš maksā cenas starpību, un pārdevējs ir darījuma partneris, kas saņem cenas starpību. Tādu mijmaiņas līgumu un regulētā tirgū netirgotu nākotnes līgumu gadījumā, kas saistīti ar valūtām, un starpvalūtu mijmaiņas līgumu gadījumā pircējs ir darījuma partneris, kas saņem valūtu, kura ir pirmā no valūtām, kas sakārtotas alfabētiskā secībā saskaņā ar ISO 4217 standartu, un pārdevējs ir darījuma partneris, kurš piegādā minēto valūtu. Tāda mijmaiņas līguma gadījumā, kas saistīts ar dividendēm, pircējs ir darījuma partneris, kurš saņem līdzvērtīgu faktisko dividenžu maksājumu. Pārdevējs ir darījuma partneris, kas izmaksā dividendes un saņem fiksētu likmi. Atvasinātu finanšu instrumentu gadījumā kredītriska pārvešanai, izņemot iespējas līgumus un mijmaiņas iespējas līgumus, pircējs ir darījuma partneris, kas pērk aizsardzību. Pārdevējs ir darījuma partneris, kas pārdod aizsardzību. Tādu atvasinātu instrumentu līgumu gadījumā, kas saistīti ar precēm, pircējs ir darījuma partneris, kurš saņem preci, kas norādīta ziņojumā, un pārdevējs ir darījumu partneris, kurš piegādā minēto preci. Biržā netirgota procentu likmes nākotnes līguma gadījumā pircējs ir darījuma partneris, kas maksā fiksēto procentu likmi, un pārdevējs ir darījuma partneris, kurš saņem fiksēto procentu likmi. Nosacītās summas pieauguma gadījumā pārdevējs ir tāds pats kā persona, kura atbrīvojas no finanšu instrumenta sākotnējā darījumā. Nosacītās summas samazinājuma gadījumā pircējs ir tāds pats kā finanšu instrumenta ieguvējs sākotnējā darījumā.